b'\n_START_ARTICLE_\nTwenty One Pilots\n_START_SECTION_\nV\xc4\x93sture\n_START_PARAGRAPH_\n2009. gad\xc4\x81 grupu izveidoja koled\xc5\xbeas draugi Tailers D\xc5\xbeozefs, Niks Tomass un Kriss Saliha. 2009. gada 29. decembr\xc4\xab vi\xc5\x86i izdeva grupas debijas albumu Twenty One Pilots, un s\xc4\x81ka t\xc5\xabri pa Ohaio. 2011. gad\xc4\x81 Niks Tomass un Kriss Salihs pameta grupu aiz\xc5\x86emtu grafiku d\xc4\x93\xc4\xbc. 2011. gad\xc4\x81 grupai pievienoj\xc4\x81s bundzinieks D\xc5\xbeo\xc5\xa1s Duns. 2011. gada 8. j\xc5\xablij\xc4\x81 jaunaj\xc4\x81 sast\xc4\x81v\xc4\x81 tika izdots albums, Regional at Best. P\xc4\x93c izp\xc4\x81rdota \xc5\xa1ova novembr\xc4\xab, \xc5\x85\xc5\xabportas M\xc5\xabzikas halle, Kolumbus\xc4\x81, grupai tika piev\xc4\x93rsta da\xc5\xbe\xc4\x81du ierakstu komp\xc4\x81niju uzman\xc4\xabba. Twenty One Pilots izv\xc4\x93l\xc4\x93j\xc4\x81s parakst\xc4\xabt l\xc4\xabgumu ar Fueled by Ramen, kuru subsid\xc4\x93 Atlantic Records._NEWLINE_2012. gada 17. j\xc5\xablij\xc4\x81, kop\xc4\x81 ar Fueled by Ramen vi\xc5\x86i izdeva EP ar nosaukumu Three Songs. August\xc4\x81 grupu uzs\xc4\x81ka \xc4\xabsu turneju kop\xc4\x81 ar grup\xc4\x81m Neon Trees un Walk the Moon. 2012. gada 8. janv\xc4\x81r\xc4\xab tika izdots albums Vessel, kuru veidojot grupa str\xc4\x81d\xc4\x81ja kop\xc4\x81 ar Gregu Vellsu, kur\xc5\xa1 ir produc\xc4\x93jis Keitijai Perijai un Adelei. Albums sasniedza 58. vietu Billboard 200 top\xc4\x81, 42. vietu Digital Albums top\xc4\x81, 17. vietu Internet Albums top\xc4\x81, 15. vietu Rock Albums Chart un 10. vietu Alternative Albums Chart._NEWLINE_Grupas pirmais radio hits Amerik\xc4\x81 bija "Holding on to You", kas sasniedza 11. vietu Billboard Alternative Songs top\xc4\x81, k\xc4\x81 ar\xc4\xab singli "Guns for Hands" un "Lovely" sasniedza 21. un 67. vietu Japan Hot 100 top\xc4\x81. 2012. gada 12. novembr\xc4\xab tika izdots ofici\xc4\x81lais m\xc5\xabzikas videoklips singlam "Holding on to You", tam 2013. gada 7. janv\xc4\x81r\xc4\xab un 19. apr\xc4\xabl\xc4\xab sekoja videoklipi dziesm\xc4\x81m "Guns for Hands" un "Car Radio". 2013. gada maij\xc4\x81, grupa Fall Out Boy pazi\xc5\x86oja, ka Twenty One Pilots t\xc5\xabr\xc4\x93s kop\xc4\x81 ar vi\xc5\x86iem k\xc4\x81 iesildo\xc5\xa1ie m\xc4\x81kslinieki priek\xc5\xa1 vi\xc5\x86u t\xc5\xabres Save Rock and Roll, kas norit\xc4\x93ja 2013. gada ruden\xc4\xab._NEWLINE_2013. gada 31. decembr\xc4\xab tika izdots m\xc5\xabzikas videoklips dziesmai "Truce"._NEWLINE_Grupas slava auga un 2014. gad\xc4\x81 vi\xc5\x86i uzst\xc4\x81j\xc4\x81s t\xc4\x81dos slavenos m\xc5\xabzikas festiv\xc4\x81los un pas\xc4\x81kumos k\xc4\x81 Lollapalooza, Bonnaroo, Boston Calling un Firefly. Rezult\xc4\x81t\xc4\x81 vi\xc5\x86i pie\xc5\x86\xc4\x93ma uzst\xc4\x81\xc5\xa1an\xc4\x81s pied\xc4\x81v\xc4\x81jumus no da\xc5\xbe\xc4\x81d\xc4\x81m pils\xc4\x93t\xc4\x81m un apvienoja tos Quiet Is Violent pasaules t\xc5\xabres ietvaros, kas s\xc4\x81k\xc4\x81s 2014. gada septembr\xc4\xab. 2014. gada 13. apr\xc4\xabl\xc4\xab Twenty One Pilots uzst\xc4\x81j\xc4\x81s ar "Car Radio" 2014. gada MTV Movie Awards, bet 28. apr\xc4\xabl\xc4\xab Late Night with Seth Meyers. 2014. gada 31.decembr\xc4\xab grupa izdeva m\xc5\xabzikas videoklipu dziesmai "Ode to Sleep"._NEWLINE_2015. gada 16.mart\xc4\x81 tika izdots albuma Blurryface pirmais singls "Fairly Local". Otrais albuma singls "Tear in My Heart" un t\xc4\x81 m\xc5\xabzikas videoklips tika izdots 5. apr\xc4\xabl\xc4\xab. 27. apr\xc4\xabl\xc4\xab tik izdots singls "Stressed Out" un t\xc4\x81 videoklips. Gada beig\xc4\x81s "Stressed Out" ieguva lielu popularit\xc4\x81ti, dziesma sasniedza 2. vietu Billboard Hot 100 top\xc4\x81 un 1. vietas Alternative Songs un Hot Rock Songs topos. Blurryface tika izdots 2015. gada 17. maij\xc4\x81, divas dienas pirms paredz\xc4\x93t\xc4\x81 laika un pirmaj\xc4\x81 ned\xc4\x93\xc4\xbc\xc4\x81 p\xc4\x81rdeva vair\xc4\x81k ka 134 000 kopijas. \xc5\xa0is bija grupas pirmais albums, kas sasniedza 1. vietu Billboard 200 top\xc4\x81. 2016. gada 22. maij\xc4\x81 Blurryface ieguva uzvaru Billboard Music Awards "Top Rock Album" kategorij\xc4\x81, un grupa uzvar\xc4\x93ja ar\xc4\xab "Top Rock Artist" kategorij\xc4\x81. 2015. gada 11. maij\xc4\x81 grupa uzs\xc4\x81ka Blurryface pasaules t\xc5\xabri kop\xc4\x81 ar grup\xc4\x81m Echosmith un Finish Ticket._NEWLINE_2016. gada 31. maij\xc4\x81 grupa uzs\xc4\x81ka Emotional Roadshadow pasaules t\xc5\xabri.'